Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 14:1-20
14 Ket nakitak, ket, adtoy! ti Kordero+ nga agtaktakder iti Bantay Sion,+ ket kaduana ti sangagasut uppat a pulo ket uppat a ribu+ nga addaan iti naganna ken iti nagan ni Amana+ a naisurat kadagiti mugingda.2 Ket nangngegko ti maysa a daranudor manipud langit a kas iti daranudor ti adu a danum+ ken kas iti daranudor ti natbag a gurruod; ket ti daranudor a nangngegko kas kadagiti kumakanta a mangdanggay iti bagbagida iti arpa+ nga agtoktokarda kadagiti arpada.3 Ket agkankantada+ iti kasla maysa a baro a kanta+ iti sanguanan ti trono ken iti sanguanan ti uppat a sibibiag a parsua+ ken dagiti panglakayen;+ ket awan makabael a mangadal a nalaing iti dayta a kanta no di ti sangagasut uppat a pulo ket uppat a ribu,+ a nagatang+ manipud iti daga.4 Dagitoy isuda dagidiay saan a nangtulaw iti bagbagida kadagiti babbai;+ iti kinapudnona, birhenda.+ Dagitoy isuda dagidiay agtultuloy a sumursurot iti Kordero iti uray sadino a papananna.+ Nagatang dagitoy+ manipud iti sangatauan kas umuna a bungbunga+ iti Dios ken iti Kordero,5 ket awan nasarakan a kinaulbod kadagiti ngiwatda;+ awan pakapilawanda.+6 Ket nakakitaak iti sabali pay nga anghel nga agtaytayab iti nagtangatangan,+ ket addaan iti agnanayon a naimbag a damag+ nga ideklarana kas naragsak a damag kadagidiay agnanaed iti daga, ken iti tunggal nasion ken tribu ken pagsasao ken ili,+7 a kunkunana iti natbag a timek: “Agbutengkayo iti Dios+ ket idayawyo,+ agsipud ta dimtengen ti oras ti panangukomna,+ ket ngarud agdaydayawkayo iti Daydiay nangaramid+ iti langit ken iti daga ken baybay ken kadagiti ubbog ti dandanum.”+8 Ket ti sabali pay, ti maikadua nga anghel, simmaruno, a kunkunana: “Narban! Ti Babilonia+ a Dakkel narban,+ daydiay a nangpainum kadagiti amin a nasion iti arak+ ti unget ti pannakiabigna!”+9 Ket sabali pay nga anghel, ti maikatlo, simmaruno kadakuada, a kunkunana iti natbag a timek: “No ti asinoman agdaydayaw iti atap nga animal+ ken iti ladawanna,+ ket umawat iti marka iti mugingna wenno iti imana,+10 inumennanto met ti arak ti unget ti Dios a maibukbok nga awan lalaokna iti kopa ti pungtotna,+ ket matutuokto+ iti apuy ken asupre+ iti imatang dagiti nasantuan nga anghel ken iti imatang ti Kordero.11 Ket ti asuk ti tuokda agpangato iti agnanayon ken awan inggana,+ ket iti aldaw ken rabii awan panaginanada, dagidiay agdaydayaw iti atap nga animal ken iti ladawanna, ken ti siasinoman nga umawat iti marka+ ti naganna.12 Ditoy a kaipapananna ti panagibtur dagiti sasanto,+ dagidiay mangalagad kadagiti bilin ti Dios+ ken iti pammati+ ken Jesus.”13 Ket nangngegko ti maysa a timek manipud langit a kunana: “Isuratmo: Naragsak dagiti natay+ a matay a maikaykaysa iti Apo+ manipuden itoy a tiempo.+ Wen, kuna ti espiritu, bay-am nga aginanada kadagiti panagbannogda, ta ti bambanag nga inaramidda kumuyog a mismo kadakuada.”14 Ket nakitak, ket, adtoy! maysa a puraw nga ulep, ket iti rabaw ti ulep adda maysa a situtugaw a kaasping ti anak ti tao,+ nga adda nabalitokan a korona+ iti ulona ken maysa a natadem a kumpay iti imana.15 Ket sabali pay nga anghel ti rimmuar manipud iti templo a santuario, nga agik-ikkis a buyogen ti natbag a timek iti daydiay situtugaw iti ulep: “Iserrekmo ta kumpaymo ket aganika,+ agsipud ta dimtengen ti oras a panagani, ta ti anien+ iti daga naan-anayen a natangkenan.”+16 Ket daydiay situtugaw iti ulep imparaspasna ti kumpayna iti daga, ket ti daga nagapasan.17 Ket kaskasdi a sabali pay nga anghel ti rimmuar manipud iti templo a santuario nga adda idiay langit,+ isu addaan met iti natadem a kumpay.18 Ket kaskasdi a sabali pay nga anghel ti rimmuar manipud iti altar ket isu addaan autoridad iti apuy.+ Ket nagpukkaw a buyogen ti natbag a timek iti daydiay addaan iti natadem a kumpay, a kunkunana: “Iserrekmo ta natadem a kumpaymo ket burasem dagiti raay ti ubas ti daga,+ agsipud ta naluomen dagiti ubasna.”19 Ket ti anghel+ imparaspasna ti kumpayna iti daga ket inurnongna ti ubas+ ti daga, ket impuruakna dayta iti dakkel a pagpespesan iti ubas ti unget ti Dios.+20 Ket ti pagpespesan iti ubas napayatpayat iti ruar ti siudad,+ ket manipud iti pagpespesan iti ubas rimmuar ti dara a kas kangato dagiti pangngednged kadagiti kabalio,+ iti kaadayo a sangaribu ket innem a gasut nga estadio.+
ilo_Latn ilo_Latn ayr_Latn ilo_Latn